Diouzh noz oamp bet ba ur sonadeg (strolladoù tud yaouank och ober sonerezh a-vremañ hag o kanañ en kembraeg). Tro 100 den ivez. Moaien oa bet da doullañ kaoz gant kalzig a Gembreiz. Dar sul oamp aet da g Caerdydd (Kêrdiz - Cardiff) hag eno hon oa kejet gant un chelenner ezel eus Cymdeithas hag en deus displeget deomp un tamm ar pezh e klaskont ober ba Kêrdiz. Goude oamp bet aterset gant an  tele ITV Wales, evit un abadenn en kembraeg evit ar re yaouank, choant gante lakaat ar gaoz war ar stourm evit kaout ur steuñv nevez evit ar chembraeg. Dal lun beure hon oa sellet deus un oberiadenn : Mair (ar plach he doa degemeret achanomp e Bro-Gembre) da livañ mogerioù ar  Y Cynulliad Cenedlaethol  (Asamble Bro-Gembre), ha benn fin kont paotr ar surentez och arruout, gervel ar fliked hag hi kaset da di ar polis. Abaoe ur pennad e vez livet mogerioù Asamble Bro-Gembre bep eil sizhun gante,  a-benn pouezañ war ar bolitikourien (barnet zo bet un toullad anezhe da baeañ taosoù).